
Իրավիճակաին խնդիր 10
1999թ. հունիսի 19-ին Ռուսաստանի քաղաքացի և ազգությամբ չեչեն Կ. Տիմիշևը իր ընկերոջ հետ մեքենայով ուղևորվեց Ինգուշեթիայի Նազրան քաղաքից դեպի Կաբարդինո-Բալկարիայի Նալչիկ քաղաք։ Ցերեկը մոտ ժամը 3-ին նրանց մեքենան հասավ Կաբարդինո-Բալկարիայի սահմանափին, որտեղ դրված էր ուղեփակոց, որի մոտ կանգնած ռուս ոստիկանը հարցրեց, թե արդյոք նա և իր ուղեկիցը չեչեններ են։ Տիմիշևը պատասխանեց, որ իրենք ավարներ են (Դաղստանում և հյուսիսային կովկասում ապրող էթնիկ խմբեր)։ Նա այնուհետև հարցրեց ոստիկանին, թե ինչու նման հարց տվեց։ Ոստիկանը պատասխանեց, որ ստացվել է բանավոր հրաման չեչենների մուտքը Կաբարդինո-Բալկարիա արգելելու մասին, որ դա ժամանակավոր միջոցառում էր և արվում էր անվտանգության նկատառումներից ելնելով։  Հարցին, թե կոնկրետ ինչ անվտանգության նկատառումներ մասին էր խոսքը, ոստիկանը պատասխանեց, որ ստացվել են օպերատիվ տվյալներ այն մասին, որ «չեչենները պատրաստվում են ահաբեկչական գործողություններ կատարել Նալչիկում», և այդ պատճառով որոշվել է մի քանի օրով արգելել նրանց մուտքը այդ տարածք։ Ի վերջո ոստիկանը թույլատրել է նրանց անցնել սահմանը։ 
Մի քանի օր հետո Կ. Տիմիշևը կրկին մեքենայով փորձել է սահմանը անցնել նույն վայրով, սակայն այս անգամ չի կարողացել թաքցնել իր ազգությունը, քանի որ իր հետ մեքենայում նստած անձը ռուսերեն խոսել էր չեչենական ակցենտով, իսկ իրենց մեքենան ուներ չեչենական համարանիշներ։ Ոստիկանը հրահանգել է նրանց հետ վերադառնալ։ Հարցին, թե ոստիկանը որ օրենքի հիման վրա է արգելում հատել սահմանը ու մուտք գործել Կաբարդինո-Բալկարիայի տարածք, ոստիկանը կրկին հղում է կատարում ստացված բանավոր հրամանի վրա: Նրանք ստիպված են եղել հետ վերադառնալ և մոտ 300 կմ շրջանցում կատարել, որպեսզի մուտք գործեն Կաբարդինո-Բալկարիա:
Վերլուծեք վերը շարադրված իրավիճակը: Դուք պետք է պատասխանեք հարցին, թե արդյոք նշված իրավիճակում դրսևորվել է խտրականություն:
Վերլուծությունը անհրաժեշտ է կատարել ստորև նշված ձևաչափով:

	1. Կարգավորող նորմը
· ազգային նորմ
· միջազգային նորմ
2. Պաշտպանված հատկանիշը
· սեռ
· տարիք
· և այլն
3. Խտրականության տեսակը
· ուղղակի խտրականություն
· անուղղակի խտրականություն
· և այլն
4. Համեմատական եզրը
· տարբերակված վերաբերմունք
· էապես նույնանման իրավիճակ
5. Բացառության առկայությունը
· կառուցողական գործողություն
· աշխատանքին ներհատուկ պահանջ
· ողջամիտ հարմարություն
6. Օրինականության սկզբունքը
· օրենքով սահմանված կարգով
· օրենքի որոշակիություն և մատչելիություն
7. Նպատակի լեգիտիմությունը 
· օբյեկտիվ հիմքի առկայություն
8. Անհրաժեշտ է ժողովրդավարական հասարակարգում
· համաչափ միջոցներ
· անհրաժեշտ ու պիտանի միջոցներ
· վերաբերելի ու բավարար միջոցներ 
· ռացիոնալ կապ նպատակի ու միջոցի միջև

